মুক্তি পেল ‘কোক স্টুডিও বাংলা’ তৃতীয় সিজনের প্রথম গান ‘তাঁতি’
সফল দুই সিজনের পর 'কোক স্টুডিও বাংলা'র তৃতীয় সিজন শুরু হয়েছে।
আজ শনিবার সন্ধ্যায় তৃতীয় সিজনের প্রথম গান 'তাঁতি' প্রকাশিত হয়েছে।
গত দুই সিজনের পর বাংলাদেশ ও বিশ্বের ১৮০ জনের বেশি সুরকার ও শিল্পীকে নিয়ে নতুন সিজনের যাত্রা শুরু হচ্ছে।
কোক স্টুডিও বাংলা আশা করছে, দর্শক-শ্রোতাদের হৃদয় ছুঁয়ে যাবে এবং তাদের মনে গেঁথে থাকবে, এমন কিছু গান ও মিউজিক্যাল ফিউশন নিয়ে তৃতীয় সিজন শুরু বাংলা নববর্ষ সামনে রেখে।
তৃতীয় সিজনে থাকবে বিভিন্ন ধারার শিল্পীদের পরিবেশিত নানা ধরনের মোট ১১টি গান। প্রথম দুই সিজনের মতোই এই সিজনেও মিউজিক কিউরেটর হিসেবে আছেন শায়ান চৌধুরী অর্ণব।
সংগীত প্রযোজক হিসেবে তার সঙ্গে আরও থাকবেন প্রীতম হাসান, ইমন চৌধুরী, শুভেন্দু দাশ শুভ এবং অন্যান্যরা।
সামাজিক যোগাযোগমাধ্যমে কোক স্টুডিও'র ভিডিওতে দেখা গেছে অভিনেত্রী জয়া আহসান 'গান গাই আমার মন রে বোঝাই' গানের সঙ্গে ঠোঁট মেলাচ্ছেন। সেখানে আরও আছেন হাবিব ওয়াহিদ, অর্নব, প্রীতম হাসান, ইমন চৌধুরীসহ অন্যরা।

সফল দুই সিজনের পর 'কোক স্টুডিও বাংলা'র তৃতীয় সিজন শুরু হয়েছে।